32004R0749
L 118/5
JURNALUL OFÍCIAL AL UNIUNII EUROPENE
REGULAMENTUL (CE) NR. 749/2004 AL COMISIEI
din 22 aprilie 2004
de stabilire a unor măsuri tranzitorii în ceea ce privește laptele de consum produs în Estonia
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Tratatul de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, în special articolul 2 alineatul (3),
având în vedere Actul de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, în special articolul 41 primul paragraf,
întrucât:
(1)
Peste 90 % din laptele de consum produs în Estonia are un conținut de grăsime de 2,5 %, ceea ce nu respectă cerințele din articolul 3 alineatul (1) litera (b) din Regulamentul (CE) nr. 2597/97 al Consiliului din 18 decembrie 1997 de stabilire a unor norme suplimentare privind organizarea comună a pieței laptelui și produselor lactate în ceea ce privește laptele de consum (1).
(2)
Pentru a facilita tranziția spre aplicarea completă a Regulamentului (CE) nr. 2597/97, este, în consecință, necesar să se adopte măsuri tranzitorii care să permită livrarea și vânzarea în Estonia a laptelui produs în Estonia cu un conținut de grăsime de 2,5 %.
(3)
Măsurile prevăzute de prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Pierin derogare de la articolul 3 alineatul (1) litera (b) din Regulamentul (CE) nr. 2597/97, laptele de consum produs în Estonia cu un conținut de grăsime de 2,5 % se poate livra sau vinde în Estonia în conformitate cu articolul 2 alineatul (1) din regulamentul menționat.
Articolul 2
Prezentul regulament se aplică sub rezerva și la data intrării în vigoare a Tratatului de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei.
Prezentul regulament se aplică până la 30 aprilie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 aprilie 2004.